BIL-LEJL Lil ħija Gużċ, b'imħabba. Ix-xemx niżlet u d-dinja Tkeffnet fid-dlamijiet, L-agħsafar għalenija Mis-siġar, mill-bejtiet, Instemgħu geġwiġija Jgħannu l-aħħar għanjiet, U b'għajta mkarkra s-sriedaq Ħabbru li x-xemx stafibiet, U wara waqgħiet ħiemda, Saltan sultan is-skiet. U fl-aħħar feġġ il-Qamar Fuq tiegħu u ferrieħ L-iswed tas-sema feraq Bl-imrieżaq twal u sbieti, U beda jikber, jikber. Sakemm fl-aħħar deh'r sħiħ; Iżda minn qalb ir-raba' Instama' minnufih Mal-fewġa tidwi għanja ' Għanja ta' bidwi xiħ: UTbiegħed, ja Qamar, tbiegħed: Il-lum m'għandniex x'nambuk, Dak kien żmien ieħor, meta Konna lkoll nixtiquk; Taħsebx bħal ljieli oħra Merħba sejrin nagħtuk, Jew wiċċna bi: tbissima Bħas-soltu se' nuruk; Iżda twerżiq u' biki, Qamar, nistgħu nsemmgħuk.' Bil-kemm kien temm il-bidwi L-għanja tiegħu qasira: Kull min f'dal-lejl semagħha Ġo qalbu ħass tħassira, Lejn dal-bnedmin li, msieken, Qed jgħixu agħar mir-rsiera; Xħin f'daqqa waħida nstemgħiet Ma' kullimkien tisfira U n-nies malli semgħetha Qamet bħal agħa kbira, U dlonk minn qalb il-firxa Bil-bard kollha mtertrin, Inkizfu w dabbru rashom Kemm għonja, kemm fqajrin; U l-ommijiet, kif kienu, Qabdu lit-tfal ċkejknin U ikoll b'qalbhom ittagtaq, Mifxula u beżgħanin, Dlonk ġrew sabiex jistkennu Mill-egħdewwa ħajnin. kmajra (fil-kantina) Ma' bintha waħdanija Hemm mara quddiem niċċa Titlob, l-Ommna Marija; Titlob b'qalbha mbikkija 'Madonna mill-mewt eħiles Lili u 'l dit-tarbija, Għax għid, Madonna, għidli Jekk aħna għandniex ħtija 7' Fl-aħħar, wara xi siegħa, Reġgħet mingħajr waqfien Instemgħiet it-tisfira Tidwi ma' kullimkien, Tħabbar li l-għadu Ħarab, Reġa' kollox kif kien; U f'dik il-ħemda kbira Qalb l-għaxqa tal-ħolqien Reġgħet mal-fewġa nstemgħiet L-għanja ta' ġol-widien: UQed tara, Qamar sfajjar, Kemm hu ikrah daż-żmien Forsi m'emmintbiex l-ewwel L-għanja l'għannejtlek jien; Imm'inti stess rajt issa, Fid-dawl tiegħek fiddien, L-għadu qarrieqi tagħna F'artna jiżra' n-nirien, Għalhekk, ja Qamar, tbiegħed U dawl la tħalli mkien.' ĠORĠ CHETCUTI